26. ΑΝΑΚΟΙΝΩΣΗ ΥΠΟΥΡΓΕΙΟΥ ΕΞΩΤΕΡΙΚΩΝ Αριθ. Φ 0546/2487 της 15/27 Φεβρ.  1995 (ΦΕΚ Α΄ 46) Ανακοίνωση για την ανανέωση της προσφυγής του άρθρ. 46 της Συμβάσεως για την προστασία των ανθρωπίνων δικαιωμάτων και των βασικών ελευθεριών (Ρώμη, 4.11.1950). Το Υπουργείο Εξωτερικών ανακοινώνει ότι η χώρα μας δια της από 6 Οκτ. 1994 Δηλώσεώς της προς τον Γενικό Γραμματέα του Συμβουλίου της Ευρώπης ανανέωσε, για μια τριετή περίοδο, αρχομένην από της 24ης Ιουν. 1994, την αποδοχή υπό τον όρον της αμοιβαιότητας της υποχρεωτικής δικαιοδοσίας του Ευρωπαϊκού Δικαστηρίου για όλες τις υποθέσεις που αφορούν την ερμηνείαν και εφαρμογήν, βάσει του άρθρ. 46 της Συμβάσεως για την προστασία των ανθρωπίνων δικαιωμάτων και των βασικών ελευθεριών, η οποία υπογράφηκε στη Ρώμη την 4η Νοεμ. 1950. 